Diari Oficial de la Generalitat Valenciana


Sumari del DOGV 7335, del 08-08-2014 (2014/7002)

Notificació de resolució d'anul·lació de l'autorització d'instal·lació per a màquina recreativa número 030660467-3.
-------------------------------------------------------------------------------------------------------------------

### Dades del document

Número de DOGV
:   7335

Data del DOGV
:   08-08-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7002


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de resolució d'anul·lació de l'autorització d'instal·lació per a màquina recreativa número 030660467-3. [2014/7002]  
Intentada la notificació expressa a la mercantil Recreativos Vinacer, SL, amb domicili a València, carrer Segarria, 9, atés que no ha pogut realitzar-se esta en l'últim domicili conegut, i en virtut del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; Llei 24/2001, de 31 de desembre, i Llei 11/2007, de 22 de juny, per mitjà del present anunci, es procedix a notificar l'acord de la Subdirecció General de Joc a Alacant, de 30 d'agost de 2013, el text íntegre de la qual és el següent:  
  
«Vist l'escrit presentat l'1 de març de 2013, per Liliana Chávez de Cuellar, en nom i representació de Cafetería Glissando, SL, en què sol·licita que siga declarada nul·la l'autorització d'instal·lació de la màquina amb núm. 030660467-3, de l'empresa operadora Recreativos Vinacer, SL.  
  
Antecedents de fet  
1r. Amb data 1.03.2013, la Sra. Liliana Chávez de Cuellar, en nom i representació de Cafetería Glissando, SL, sol·licita que siga declarada nul·la l'autorització d'instal·lació de la màquina amb núm. 030660467-3, de l'empresa operadora Recreativos Vinacer, SL, i al·lega en síntesi el següent:  
«Segons la documentació que m'ha sigut facilitada per eixos servicis territorials, l'autorització d'instal·lació número 030660467-3, es va subscriure amb data 28 de desembre de dos mil dotze, juntament amb la mercantil Recreativos Vinacer, SL.  
La sol·licitud d'autorització d'instal·lació (model J10), de 28 de desembre de 2012, està firmada per mi, Liliana Chávez de Cuellar, però la meua firma no està autenticada per un notari en l'imprés esmentat, tal com requerix el present reglament.  
Com a prova, hi adjuntem, la fotocòpia de la sol·licitud d'autorització d'instal·lació (exemplar de l'administració) i dels reconeixements de les firmes estampades en esta (els originals consten en eixa Conselleria), així com del permís de residència de Liliana Chávez de Cuellar i del permís de residència de Jorge Enrique Ramírez Estrada.  
  
Es pot comprovar a simple vista, amb els dits documents d'identitat, que la firma plasmada en la sol·licitud d'instal·lació (J10), presentada el 28 de desembre de 2012, correspon a Liliana Chávez de Cuéllar.  
  
Desconeixem el motiu pel qual el notari Juan Antonio Fernández Ciudad dóna fe que la firma en eixe document ha sigut posada en «la seua presència per Jorge Enrique Ramírez Estrada», ja que el document va ser subscrit per mi i no en presència del notari.  
És evident que l'autenticació de la firma del titular del local és errònia i no vàlida.  
L'article 31.1.e del vigent Reglament de Màquines Recreatives i d'Atzar preveu per a l'extinció de l'autorització d'instal·lació:  
«Per la comprovació d'inexactituds essencials en algunes de les dades expressades en la sol·licitud o en els documents aportats amb esta».  
D'acord amb l'apartat 1e de l'article 31, l'autorització d'instal·lació número 030660467-3, concedida a favor de l'empresa operadora Recreativos Vinacer, SL, en el meu establiment Cafetería Glissando, ha de ser declarada nul·la, ja que s'ha acreditat degudament la inexactitud essencial en la sol·licitud d'instal·lació, al no haver sigut autenticada per notari la firma del titular del local estampada en el dors de l'exemplar per a l'administració.»  
2n. Amb data 28.12.2012, així mateix es va presentar en estos servicis territorials «Sol·licitud de baixa d'instal·lació de la màquina recreativa» autoritzada amb el número 030660467-3, firmada per Liliana Chávez de Cuellar, però amb el reconeixement notarial a nom de Jorge Enrique Ramírez Estrada.  
3r. Amb data 15.04.2013, i a la vista de l'escrit formulat per Cafetería Glissando, SL, es concedix el termini d'al·legacions a la mercantil Recreativos Vinacer, SL, a l'empara del que disposa l'article 79.1 de la Llei 30/1992, de 26 de novembre, sense que fins al dia de la data l'esmentada empresa haja presentat cap al·legació.  
4t. Que en data 1 de juliol de 2013, per resolució de la Subsecretària General de Joc, es resol cancel·lar la inscripció en el Registre d'Empreses Operadores de la Comunitat Valenciana, a la mercantil Recreativos Vinacer, SL, la qual cosa comporta l'extinció de les autoritzacions d'instal·lació associades a les autoritzacions d'explotació de les màquines recreatives propietat de l'esmentada empresa operadora.  
5t. S'ha omés en el present expedient el tràmit d'audiència al no haver sigut tingut en consideració ni altres fets ni altres al·legacions que les adduïdes per l'interessat.  
  
Fonaments de dret  
Primer. Que és de la competència de la Subdirecció General de Joc entendre en esta matèria per haver-li sigut atribuïda en virtut de la disposició addicional sexta, del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 29.01.2013), tot això en relació amb el que disposa el Reglament de Màquines Recreatives i d'Atzar (Decret 115/2006, de 28 de juliol, del Consell).  
  
Segon. Que, d'acord amb l'article 31.1.c del vigent Reglament de Màquines Recreatives i d'Atzar (Decret 115/2006, de 28 de juliol, del Consell), l'autorització d'instal·lació s'extingirà per la cancel·lació de la inscripció de l'empresa operadora en el Registre d'Empreses Operadores de la Comunitat Valenciana, fet que es dóna en el present expedient, d'acord amb la documentació que hi ha.  
  
Vistos els textos legals citats i la resta de pertinent aplicació, resolc:  
  
Declarar nul·la l'autorització d'instal·lació de la màquina propietat de l'empresa operadora Recreativos Vinacer, SL, autoritzada amb el número 030660467-3.  
La present resolució no esgota la via administrativa i s'hi pot interposar en contra recurs d'alçada davant de la Direcció General de Tributs i Joc, en el termini d'un mes, comptador a partir de l'endemà de la seua notificació, de conformitat amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».  
  
I perquè servisca de notificació als interessats consignats anteriorment, s'expedix el present edicte.  
  
Alacant, 10 de juliol de 2014.- La directora territorial: M. Inmaculada Ramírez Agulló.